FI Euroopan unionin virallinen lehti L 333/1

KOMISSION TÄYTÄNTÖÖNPANOASETUS (EU) N:o 1238/2014,

annettu 19 päivänä marraskuuta 2014,

asetuksen (EU) N:o 59/2011 muuttamisesta Serbiasta peräisin olevia viinejä koskevien tariffikiintiöiden osalta

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 184 ja 187 artiklan,

sekä katsoo seuraavaa:

(1) Euroopan yhteisöjen ja niiden jäsenvaltioiden sekä Serbian välinen vakautus- ja assosiaatiosopimus, jäljempänä ’vakautus- ja assosiaatiosopimus’, allekirjoitettiin Luxemburgissa 29 päivänä huhtikuuta 2008 ja tuli voimaan 1 päivänä syyskuuta 2013.

(2) Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja (2), jäljempänä ’pöytäkirja’, allekirjoitettiin 25 päivänä kesäkuuta 2014. Pöytäkirjan allekirjoittaminen Euroopan unionin ja sen jäsenvaltioiden puolesta on hyväksytty neuvoston päätöksellä 2014/517/EU (3) ja pöytäkirjan tekeminen Euroopan atomienergiayhteisön puolesta on hyväksytty neuvoston päätöksellä 2014/518/Euratom (4). Pöytäkirjaa on sovellettu väliaikaisesti 1 päivästä elokuuta 2014.

(3) Pöytäkirjan 7 artiklassa ja liitteessä III määrätään muutoksista Serbiasta peräisin olevia viinejä koskeviin voimassa oleviin tariffikiintiöihin 1 päivästä elokuuta 2014.

(4) Pöytäkirjan 11 artiklan mukaisesti uudet tariffikiintiöt ja voimassa olevien tariffikiintiöiden korotukset lasketaan vuodeksi 2014 suhteessa pöytäkirjassa täsmennettyihin vuotuisiin perusmääriin ottaen huomioon ennen 1 päivää elokuuta 2014 kulunut aika.

(5) Pöytäkirjassa määrättyjen viinien tariffikiintiöiden täytäntöönpanemiseksi on tarpeen muuttaa komission asetusta (EU) N:o 59/2011 (5).

(6) Sen vuoksi asetusta (EU) N:o 59/2011 olisi muutettava.

(7) Koska pöytäkirjaa sovelletaan 1 päivästä elokuuta 2014, tätä asetusta olisi sovellettava samasta päivästä ja sen olisi tultava voimaan päivänä, jona se julkaistaan.

(8) Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EU) N:o 59/2011 liite tämän asetuksen liitteessä olevalla tekstillä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä elokuuta 2014.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä marraskuuta 2014. Komission puolesta Puheenjohtaja Jean-Claude JUNCKER

(1) EUVL L 347, 20.12.2013, s. 671.

(2) EUVL L 233, 6.8.2014, s. 3.

(3) Neuvoston päätös 2014/517/EU, annettu 14 päivänä huhtikuuta 2014, Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävän pöytäkirjan allekirjoittamisesta Euroopan unionin ja sen jäsenvaltioiden puolesta sekä pöytäkirjan väliaikaisesta soveltamisesta (EUVL L 233, 6.8.2014, s. 1).

(4) Neuvoston päätös 2014/518/Euratom, annettu 14 päivänä huhtikuuta 2014, hyväksynnän antamisesta Euroopan komissiolle tehdä Euroopan atomienergiayhteisön puolesta Euroopan yhteisöjen ja niiden jäsenvaltioiden sekä Serbian tasavallan väliseen vakautus- ja assosiaatiosopimukseen Kroatian tasavallan Euroopan unioniin liittymisen huomioon ottamiseksi liitettävä pöytäkirja (EUVL L 233, 6.8.2014, s. 20).

(5) Komission asetus (EU) N:o 59/2011, annettu 25 päivänä tammikuuta 2011, Serbian tasavallasta peräisin olevia viinejä koskevien unionin tariffikiintiöiden avaamisesta ja hallinnoinnista (EUVL L 22, 26.1.2011, s. 1).